**2024. június 21-23. péntek-szombat–vasárnap**

**Debrecen – Nagyvárad – Hortobágyi Nemzeti Park, autóbusszal**

**Találkozó**: pénteken **reggel 5:30**-kor, **indulás 6:00 órakor** a Skála áruház parkolójából.

1. nap: **Debrecen látnivalói**

**Debreceni Református Kollégium Múzeuma**: A világ legszebb könyvtárai c. kötetben is szereplő *Műemlékkönyvtár, Oratórium* megtekintése vezetéssel; - **Debreceni Református Nagytemplom**: Templomtér *-  Kossuth széke - Vizsolyi Biblia eredeti példánya -  Bibliatörténeti makettkiállítás -  Padlástér -  Panorámajárda -  Rákóczi-harang megtekintése.*

**Közös csoportos jegy**: felnőtt 2800 Ft, diák/nyugdíjas: 1400 Ft. Tárlatvezetést a szakosztály fizeti.

**Déri Múzeum:** fényjátékkal kísért és a bibliai témájú tárlatvezetés a *Munkácsy Teremben*, majd Déri Múzeum kiállításai tetszés szerint megnézhetőek, majd **Medgyessy Ferenc Emlékkiállítás és Debreceni Irodalom Háza** gyűjteményeinek megismerése:

**Közös csoportos jegy (**mindhárom kiállítóhely benne van, összesített jegy): felnőtt 2800.-/fő, 6-26 év és 62-70 év között 1400 Ft, 70 felett ingyenes. Fényjáték: + 1000 Ft/fő.

**18:00 körül szállás elfoglalása**, 19:00 órakor vacsora. Este szabadidő, séta a Nagyerdőben, pihenés.

1. **nap: 8:00 órakor indulunk Nagyváradra**

Délelőtt **Nagyvárad** főbb látnivalói: a monumentális méretű barokk római katolikus bazilika 1752-1780 között épült. A székesegyház mellett látható a 100 szobás, 282 ablakos Püspöki Palota, illetve a papok számára készült boltíves folyosós Kanonok-sor és kertek. A város másik fontos kulturális és turisztikai központja a Vár. Helyén korábban egy monostor állt, melyet Szent László király építtetett a 11. század végén. Ez volt a kedvenc tartózkodási helye. Mai formáját - ötszögű, sarokbástyás, vizesárkos - 1570-1618 között olasz hadmérnökök tervei alapján építették.  A vár templomában és temetőjében hét király talált örök nyugalomra, köztük László király is. A középkori vár restaurálásának eredményei a hajdani váróterem és fogadóterem falán feltárt látványos freskók.

**Belépők költsége: felnőtt 2200 Ft, diák/nyugdíjas 1300 Ft. A belépők költségét az autóbuszon szedem be forintban, a szükséges mennyiségű lejt itthon előre megveszem.**

Debrecenbe visszaérkezés után vacsoráig **szabadprogram**. Lehetőségek: AQVATIVUM DEBRECEN FÜRDŐ a szállástól 6 perc sétára található, a fedett Élményfürdőkben egész évben csúszdák, medencék, igazi mediterrán környezet vár; séta a Nagyerdőben; vagy Debrecen belvárosában városnézés, vásárlás stb.

Vacsora 19:00 órakor.

**3. nap:** 8:00-kor indulás a szállásról, úticélunk a **Hortobágyi Nemzeti Park**, egész napos programokkal:

A **HNP Látogatóközpontban** 3D filmvetítés, ajándékbolt, közelben a 9 lyukú híd, Hortobágyi Csárda Kiállítás stb. kis sétával megtekinthető.

A Malomházán található **Hortobágyi Vadasparkban** megismerhetjük az ősi puszta vadvilágát. Megközelítése saját autóbusszal lesz.

A **Mátai Ménes** közel 270 lovával Magyarország legjelentősebb és legnagyobb hagyományú lótenyésztő központjainak egyike. A Debrecen szabad királyi város alapította ménes legfontosabb feladata a 2004-ben nemzeti kinccsé nyilvánított hagyományos magyar nóniusz fajta génmegőrzése és tenyésztése. A méneshez fogatokon megyünk, csikósbemutató és egyéb látványosságok várnak minket: - interaktív ménestörténeti kiállítás; - ménistálló; - a híres nádudvari fazekasmester, K. Nagy József műhelye, akinek portékái a helyszínen meg is vásárolhatók; -Nyerges Presszó, ahol az országban egyedülállóan egy üvegfalon keresztül az istálló mindennapjaiba is betekinthetnek,

**Vadaspark belépők:** felnőtt 2200.-, nyugdíjas: 1700 Ft.

**Mátai Ménes árak:** 3700 Ft/fő

*(Amennyiben a hortobágyi programjaink meghiúsulnak a kedvezőtlen időjárás miatt, dönthetünk úgy, hogy az AQVATIVUM DEBRECEN FÜRDŐ fedett élményfürdő részlegében lubickolunk. Ezért, a biztonság kedvéért javaslom, hogy fürdőruhát hozzunk magunkkal!)*

A hortobágyi (vagy fürdő) programjaink után hazafelé indulunk, útközben 15:00 órakor Poroszlón késői ebéd lesz, melynek elköltése után egyenesen hazaindulunk.

**Hazaérkezés**: kb. 20:00 -21:00 órakor.

**Választható étkezések:**

**Vasárnap hazafelé ebéd a poroszlói Kormorán Étteremben. Választható menük:**

1. Babgulyás: 2200 Ft
2. Vegyes halászlé: 2500 Ft
3. Rántott sajt, rizs, tartár: 2700 Ft.

**Jelentkezni** Harsányi Anikónál a 30/3022-901 számú telefonon, vagy messengeren, sms-ben, ill. a harsanyianikoo@gmail.com címen lehet, vagy a kiírt fogadóórákon.

**Részvételi díj: 22 000 Ft** (szakosztályi kedvezménnyel)

**Szállás, reggeli, Ifa: 38 000 Ft**

**Fizetendő összesen: 60 000 Ft.**

A részvételi díj befizetése a lentebb feltüntetett foglalási szabályok miatt: **legkésőbb a május 27-i hétfői fogadóóráig**!

**Befizetés**: április 29, május 6, május 13, május 27-i hétfői fogadóórákon a **teljes összeget kérjük!**

**FIGYELEM!**

**Változtak a szállítás költségei, valamint a vacsora ára is magasabb lett a 2023. decemberi ajánlatokhoz képest. A többlet költség 9000 Ft személyenként, amelyet a buszon fogok összeszedni, a szokott módon. Ebben az összegben 3000 Ft szakosztályi hozzájárulás van!**

**FIGYELEM!**

**A debreceni kiállítóhelyeken szigorúan ellenőrzik a kedvezményes jegyvásárlásra jogosultakat, ezért mindenki hozza magával a személyi, ill. nyugdíjas igazolványát!**

**Román határátlépéshez útlevél, vagy személyi igazolvány kell.**

**A hotelben kötelezően elkérik a személyi igazolványokat.**

**Szállás információk:**

**Debreceni Sport Hotel\*\*\* 4032 Debrecen Oláh Gábor u. 5.**

A  Sport Hotel\*\*\* a csendes debreceni Nagyerdő szívében található, Elhelyezés 2 ágyas fürdőszobás szobákban. A hotelben svédasztalos reggeli, vacsora a szomszédos Viktória étteremben lesz.

A hotelben fitnescentrum, szolárium, infraszaauna, szépségszalon és masszázs vehető igénybe.

**Szállás, reggeli, Ifa költsége**: 2 éjszaka+ 2 alkalommal svédasztalos reggeli + Ifa, = **38 000 Ft/fő.**

**Debrecen Viktória Étterem, 2 vacsora**:

**Június 21. péntek**

Húsleves csigatésztával, zöldségekkel, sajttal-sonkával töltött pulykamell rántva burgonyapürével.

**Június 22. szombat**

Tejszínes gombaleves, paradicsommal-mozzarellával grillezett csirkemell rösti burgonyával, friss kevert saláta

***illetve 4-5 főnek  mindkét este a helyszínen egyeztetett vegetáriánus ételsor***

***(pl. gyümölcsleves, rántott gomba, rántott sajt ) készül.***

**A hotel lemondási feltételei szoba és reggeli vonatkozásában:**

**- 30 napon túli lemondás esetén kötbérmentes**

**- 8-29 naptári napon belüli lemondás esetén a teljes összeg 50%-a fizetendő (esetünkben 19000 Ft).**

**- 7 napon belüli lemondás esetén, vagy le nem mondott, és igénybe nem vett szolgáltatás esetén a teljes összeg fizetendő**

**Foglalás esetén megkérjük kedves vendégeinket, hogy hozzák magukkal személyazonosító okmányaik valamelyikét – a gyermekét is - (személyi igazolvány, jogosítvány, útlevél), annak eredeti plasztik kártya formájában, melyet érkezéskor rögzítenünk kell a VIZA (Vendég Információs Zárt Adatbázis) rendszerében! Ennek hiányában nem áll módunkban szobát biztosítani.**